
Polugodišnji izvještaj o izvršenju financijskog plana proračunskog i izvanproračunskog korisnika sastavlja se za proračunsku godinu odnosno za razdoblje od 1. siječnja do 30.lipnja 2026.g. i sadrži

1. OPĆI DIO izvještaja o izvršenju financijskog plana sadrži:

-sažetak Računa prihoda i rashoda 
-prihodi i rashodi prema ekonomskoj klasifikaciji
-prihodi i rashodi prema izvoru financiranja
-rashodi prema funkcijskoj klasifikaciji

2. POSEBNI DIO izvještaja o izvršenju financijskog plana sadrži:
-izvršenje prema programskoj klasifikaciji te razini odjeljka ekonomske klasifikacije i izvorima financiranja

3. OBRAZLOŽENJE ostvarenja prihoda i primitaka, rashoda i izdataka

Škola je ostvarila prihod od više izvora, a to su Ministarstvo znanosti i obrazovanja, Grad Zagreb  opći dio koji se sastoji od pojačanog standarda i decentraliziranih sredstava, donacije, prihodi po osnovi osiguranja, namjenskih prihoda – uplata roditelja za plaće djelatnika u produženom boravku i prehranu, te uplata učenika za provedbu izleta/izvanučioničke nastave, prijenos sredstava EU i vlastiti prihodi. Ukupan prihod MZOM odnosi se na plaće djelatnika i sve naknade i nagrade prema kolektivnom ugovoru, a to su jubilarne nagrade, otpremnine, pomoći, regresi  i slično
Grad Zagreb (Gradski ured za obrazovanje, sport i mlade) opći dio financira plaće djelatnika i sve naknade i nagrade prema kolektivnom ugovoru za djelatnike u produženom boravku i pomoćnike u nastavi, naknade za rad školskih odbora, tekuće i investicijsko održavanje, nagrade Balthazar, sistematski pregledi djelatnika, energenti, decentralizirana sredstava financira materijalne troškove, energiju te hitne intervencije. Namjenski prihodi su trošeni namjenski.













OBRAZLOŽENJE

Polugodišnji izvještaj o izvršenju Financijskog plana Osnovne škole Savski gaj za 2026. godinu sastavljen je prema Zakonu o proračunu (NN, br. 87/08, 136/12, 15/15) i Pravilniku o polugodišnjem i godišnjem izvještaju o izvršenju proračuna (NN, br. 85/23)

1. OPĆI DIO

A. RAČUN PRIHODA I RASHODA

Račun prihoda i rashoda sadrži prikaz ukupno ostvarenih prihoda i ostvarenih rashoda na razini razreda ekonomske klasifikacije. 
Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta.

PRIHODI

Prihodi proračuna za 2026. godinu planirani su u iznosu od 5.084.940,00 eura. U razdoblju od 01. siječnja do 30.lipnja ostvareni prihodi iznose 2.421.086,96 eura.

Skupina 63 – Pomoći iz inozemstva i od subjekata unutar općeg proračuna

Prihodi od pomoći planirani u iznosu od 3.531.630,00  eura, a ostvareni su u iznosu od 1.816.842,61  eura te se odnose na pomoći iz državnog proračuna, te Ministarstva znanosti i obrazovanja za plaće i materijalna prava zaposlenih. 

Skupina 65 – Prihodi od upravnih i administrativnih pristojbi, pristojbi po posebnim propisima i naknadama

Ovi prihodi planirani su u iznosu od 138.480,00 eura, a ostvareni su u iznosu od 88.674,49 eura.  Odnose se na uplate roditelja za sufinancirane plaće djelatnika u produženom boravku te prehrane, prijevoza učenika u kazalište i izlete, fotografiranja.

Skupina 66 – Prihodi od prodaje proizvoda, roba i usluga te prihodi od donacija

Ovi prihodi su planirani u iznosu 4.500,00 eura ,a ostvareni su u iznosu 2.268,86 eura u odnosu na plan. Oni se odnose na uplatu za najam školskog prostora prema Službenom glasniku Grada Zagreb.



Skupina 67 – Prihodi iz nadležnog proračuna

Ove prihode planirao je Grad Zagreb (Gradski ured za obrazovanje, sport i mlade). Planirani su u iznosu od 1.410.330,00 eura a ostvareni prihodi do 30.lipnja 2026.g. iznose 513.301,00 eura. Odnose se na pojačani standard i decentralizirana sredstva.


RASHODI

Rashodi proračuna za 2026. godinu planirani su u iznosu od 5.084.940,00 eura. U razdoblju od 01. siječnja do 30.lipnja 2026.g. ostvareni rashodi iznose 2.406.337,96 eura. 

311 - Plaće (bruto) – 321 ostali rashodi za zaposlene – 313 – doprinosi za obvezno zdravstveno osiguranje - Plaće za redovan rad, te ostali rashodi za plaće. Plaće za prekovremeni rad su povećane u odnosu na plan zbog nemogućnosti pronalaska adekvatne zamjene djelatnika koji su na bolovanju.
322 – Službena putovanja - su povećana u odnosu na plan zbog obveze odlazaka na ekskurzije, natjecanja te stručnog usavršavanja nastavnog osoblja. 
3221 – Uredski materijal i ostali materijalni rashodi – su povećana u odnosu na plan zbog povećane potrebe za istima – planiran iz Grada Zagreba.
3222 – Materijal i sirovine – unutar plana, financirani iz MZOM-a, Gradskog ureda za obrazovanje, sport i mlade i roditelja
3223 – Energija – unutar plana, financirani iz Grada Zagreba.
3224 – Materijal i dijelovi za tekuće i investicijsko održavanje – unutar plana, financirano iz Grada Zagreba
3225 - Sitni inventar i auto gume – unutar plana
3227 – Službena, radna odjeća i obuća – unutar plana.
3231 – Usluge telefona, interneta, pošte i prijevoza – unutar plana, većim dijelom financirano iz Grada Zagreba, ostali rashodi financirani od uplata učenika za prijevoz na izlete i kazalište.
3232 – Usluge tekućeg i investicijskog održavanja – unutar plana, financirano iz Grada Zagreba
3233 – Usluge promidžbe i informiranja – unutar plana
3234 – Komunalne usluge – unutar plana, financirano iz Grada Zagreba
3235 – Zakupnine i najamnine – povećani u odnosu na plan, potreba za najmom opreme u svrhu obavljanja redovne djelatnosti
3236 – Zdravstvene i veterinarske usluge – unutar plana, financirano iz Grada Zagreb, sistematski pregledi djelatnika i redovni laboratorijska analiza uzoraka
3237 – Intelektualne i osobne usluge – usluge ugovora o djelu, financirano većim dijelom iz Grada Zagreba a ostalo iz vlastitih prihoda – unutar plana
3238 – Računalne usluge – unutar plana
3239 – Ostale usluge – unutar plana
3291 – Naknade za rad predstavničkih tijela – unutar plana, financirano iz Grada Zagreba – sjednice školskih odbora
3292 – Premije osiguranja – unutar plana, osiguranje imovine, financirano iz Grada Zagreba
3293 - Reprezentacija – unutar plana,
3294 – Članarine i norme – nije bilo rashoda,
3295 – Pristojbe i naknade – unutar plana,
3296 – Troškovi sudskih postupaka – svi sudski postupci vezani uz povećanje od 6% su završeni,
3299 – Ostali nespomenuti rashodi poslovanja – unutar plana,
34 – Financijski rashodi  - zatezne kamata iz poslovnih odnosa zbog prekoračenja valute dospijeća,
372 – Nagrade građanima i kućanstvima u novcu – nabava radnih bilježnica čiji postupak kreće u idućem polugodištu
38 – Tekuće donacije u novcu i  i naravi – nema rashoda
42 – Rashodi za nabavu proizvedene dugotrajne imovine – većim dijelom planirani iz Grada Zagreba isto tako i financirani – škola je nabavljala opremu prema potrebama 


2. POSEBNI DIO

Rashodi poslovanja i rashodi za nabavu nefinancijske imovine ostvareni su u ukupnom iznosu od 

2.406.337,96 eura, te se raspoređuju prema programima, aktivnostima i izvorima financiranja. 

Program 3109 djelatnost ustanova osnovnog školstva

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja, kao i za rashode i nabavu nefinancijske imovine. Sastoji se od više izvora financiranja: 1.1. Opći prihodi i primici, 1.2. Decentralizirana sredstva, 3.1. Vlastita sredstva, 4.3. Ostali prihodi za posebne namjene, 5.2. Pomoći iz drugih proračuna, 5.6. Pomoći temeljem prijenosa EU sredstava, i 6.1. Donacija. Za proračunskog korisnika 00903 14533 Osnovna škola Savski gaj, za 2026.g. planirano je 5.084.940,00 eura a izvršeno je 2.406.337,96  eura.

Aktivnost A310901 – redovna djelatnost proračunskog korisnika

Ovim sredstvima se pokrivaju troškovi koji se planiraju i financiraju iz pojačanog standarda te decentraliziranih sredstava Grada Zagreba za materijalne rashode, uredski materijal, energiju, sitni inventar, uslugu prijevoza, komunalne usluge, zdravstvene usluge, naknade za rad predstavničkih tijela, ostalih usluge i ostalih nespomenutih usluga.
Prema izvoru financiranje 1.1. Planirano je 117.790 eura a prema izvršenju utrošeno 336.028,22 eura, a prema izvoru financiranja 1.2. planirano 303.000,00 eura a utrošeno 237.661,39 eura,
prema izvoru financiranja 5.2. planirano 3.468.000,00 eura a utrošeno 1.731.851,87 eura.

Aktivnost A310902 – Produženi boravak
Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Produženog boravka, konkretno, plaće, prijevoz i materijalna prava. Iz izvora financiranja 1.1. Planirano 438.000,00 eura a utrošeno 214.083,70 eura a iz izvora 4.3. planirano 74.180,00 eura a utrošeno 29.391,85 eura.

Aktivnost A310903 – Nabava drugih obrazovnih materijala
Sastoji se od aktivnosti nabave radnih bilježnica i udžbenika za učenike škole financiranih iz izvora financiranja, i to iz izvora 1.1. planirano 121.300,00 eura a iz izvora 5.2. planirano 71.100,00 eura. Sredstva će biti utrošena u drugoj polovici godine.

Aktivnost  A310904 – Sufinancirana prehrana
Aktivnost kojoj je cilj osigurati obrok svakom učeniku u školi. Ministarstvo obrazovanja i sporta osigurava svakom učeniku 1,33 eura dnevno za obrok, ostale obroke sufinancira Grad Zagreb i roditelji.
Prema izvoru financiranja 1.1. planirano je 64.800,00 eura a utrošeno 5.895,65 eura, prema izvoru 4.3. planirano je 37.000,00 eura a utrošeno 17.686,96 eura, prema izvoru 5.2. planirano je 265.500,00 eura a utrošeno 94.330,50 eura.

Aktivnost A310905 – Izvannastavne i ostale aktivnosti
Aktivnost kojoj je cilj osigurati sredstva za prijevoz učenika na plivanje i školu u prirodi i nagrade za odlične rezultate na natjecanjima ( nagrada Balthazar). Samo je jedan izvor financiranja i to iz 1.1. pojačanog standarda Grada Zagreba, planirana su sredstva u iznosu od 12.880,00 a utrošeno 5.350,00 eura.

Aktivnost A310908 – Pomoćnici u nastavi
[bookmark: _Hlk222171301]Aktivnost kojoj je cilj osigurati sredstva za plaće i ostala materijalna prava pomoćnicima u nastavi, koji omogućuju učenicima u potrebi za boljim praćenjem nastave. Pomoćnici se financiraju iz izvora 1.1. pojačani standard Grada Zagreba, planirana su sredstva u iznosu od 270.300,00 eura a utrošeno 99.784,09 eura.

Aktivnost K310901 – Održavanje i opremanje osnovnih škola
Aktivnost u kojoj je cilj osiguravanje potrebnog održavanja opreme i postrojenja škole te nabavu opreme i uređaja. Financirana je iz izvora 1.1. prema kojoj je planirano 16.100,00 eura a utrošeno 2.075,00 eura i izvora 1.2. prema kojoj je planirano 9.700,00 eura a utrošeno 5.663,22 eura.

Aktivnost T310903 – Sufinanc. Projekata prijavljenih na natječaje eu fondova
Aktivnost održavanja tehničke podrške svim djelatnicima i učenicima škole – financirani iz izvora 1.1. pojačani standard – planirano 2.600,00 eura a utrošeno 1.067,99 eura

Aktivnost T310906 – Besplatne menstrualne potrepštine
Aktivnost koja osigurava svim djevojčicama škole potrebu za menstrualnim potrepštinama i korištenjem istih. Sredstva su planirana iz izvora 1.1. pojačani standard gdje je planirano 700,00 eura  te iz izvora 5.2. gdje je planirano  2.400,00 eura. Rashoda nije bilo po aktivnosti.

Aktivnost T310908 – Pomoćnici u nastavi – eu projekt faza VII
Aktivnost kojoj je cilj osigurati sredstva za plaće i ostala materijalna prava pomoćnicima u nastavi, koji omogućuju učenicima u potrebi za boljim praćenjem nastave. Pomoćnici se financiraju iz izvora 1.1. pojačani standard Grada Zagreba, planirana su sredstva u iznosu od 47.860,00 eura a utrošeno 1.800,00 eura te izvora 5.6. gdje je planirano 63.630,00 eura a utrošeno 39.991,23 eura.





ZAKLJUČAK

Polugodišnji izvještaj izvršenja financijskog plana za 2026. godinu čini izvršenje prihoda i rashoda te primitaka i izdataka po ekonomskoj klasifikaciji, te izvršenje rashoda prema izvorima i programskoj klasifikaciji. 
Proračun za razdoblje od 01. siječnja do 30.lipnja 2026. godine za Osnovnu školu Savski gaj, Zagreb pokazuje da su sredstva planirana i  utrošena u skladu s podacima u iskazanom planu.




  Voditeljica računovodstva                                                                                     Ravnatelj

____________________                                                            ______________________                                                                                        
									           Matija Bajić, prof.
